રાજકોટ શહેરના ગોંડલ રોડ ઉપર આવેલ પરફેક્ટ ઓટો સર્વિસ નામની કંપનીમાં મેનેજર તરીકે નોકરી કરતા રોનક્ભાઇ નટવરલાલ વ્યાસે તેઓની કંપનીમાં હિસાબમાં ૫,૫૧,૮૧૫ રુપિયાના હિસાબનો ગોટાળો હોય આ અંગે કેશિયર તરીકે નોકરી કરતા આજી ડેમ હરસિધ્ધિ પાર્ક સદભાવના એપાટર્મેન્ટના કેતન ભીખુભાઇ જોશી વિરુદ્ધ ઉચાપત અંગે માલવીયાનગર પોલીસ સ્ટેશનમાં ફરિયાદ નોંધાવી હતી આ ગુનાનો ભેદ ઉકેલવા પોલીસ કમિશ્નર અગ્રવાલ, જેસીપી અહેમદ, ડીસીપી જાડેજા અને એસીપી ગેડમની સૂચનાથી માલવીયાનગર પીઆઇ એન એન ચુડાસમાના માર્ગદર્શન હેઠળ સ્ટાફે આ ઠગાઈ કરનાર કેશિયર કેતન જોષીને ગણતરીની કલાકોમાં જ દબોચી લઇ ગુનાનો ભેદ ઉકેલી નાખ્યો હતો અને મુદામાલ રિકવર કરવા કાર્યવાહી હાથ ધરી હતી.